Държавен вестник, бр. 55, 2018 г., стр. 51

БРОЙ  55	
Д Ъ Р Ж А В Е Н  В Е С Т Н И К 	
СТР.  51  
Чл. 110. (1) По анонимни сигнали не се 
образува дисциплинарно производство.
(2) За анонимни се считат и сигнали-
те, които не отговарят на изискванията на 
чл. 48, ал. 1 от Закона за противодействие 
на корупцията и за отнемане на незаконно 
придобитото имущество.
Чл. 111. (1) Служебната проверка започва 
с писмена заповед на дисциплинарнонаказва-
щия орган при получени данни за извършено 
дисциплинарно нарушение. В заповедта се оп-
ределя комисия, която да извърши проверката, 
и срок за извършването є. За извършената 
проверка се съставя доклад, който заедно с 
материалите от служебната проверка се из-
праща на дисциплинарнонаказващия орган.
(2) Длъжностните лица, които извършват 
служебната проверка, носят дисциплинарна 
отговорност за нейната обективност и за про-
изтичащите от нея последици за държавния 
служител.
(3) Докладът от служебната проверка съ-
държа:
1. данни, които конкретизират нарушителя 
(нарушителите) на дисциплината;
2. описание на нарушението (деяние, дейст-
вие или бездействие, време, място, начин на 
извършване);
3. вредни последици и причинна връзка с 
нарушението;
4. данни за вината на нарушителя за из-
вършване на конкретното нарушение;
5. причините и условията, довели до из-
вършване на нарушението;
6. предложение за търсене на дисципли-
нарна отговорност, както и за вида на дис-
циплинарното наказание.
Чл. 112. (1) Когато от събраните в резултат 
на извършената проверка данни органите по 
чл. 106, ал. 1 или 2 установят, че е налице 
нарушение на дисциплината, за което следва 
да се наложи наказание по чл. 91, ал. 1, т. 1 
и 2, същите издават заповед за налагане на 
съответното наказание.
(2) Когато органът по чл. 106, ал. 2 устано-
ви, че е налице дисциплинарно нарушение, за 
което следва да се наложи наказание по чл. 91, 
ал. 1, т. 3 – 5, същият изпраща материалите 
от проведеното дисциплинарно производство 
на председателя на комисията за вземане на 
решение по компетентност.
Чл. 113. Преди да вземе решение за нала-
гане на дисциплинарно наказание по чл. 91, 
ал. 1, т. 5, председателят на комисията пре-
доставя материалите от проведената служебна 
проверка за разглеждане от дисциплинарния 
съвет на комисията. 
Чл. 114. (1) Преди налагане на дисциплинар-
ното наказание дисциплинарнонаказващият 
орган изслушва привлечения към дисципли-
нарна отговорност държавен служител или 
приема писменото му обяснение.
(2) Независимо дали е назначена, или не 
служебна проверка, дисциплинарнонаказва-
щият орган може да събира доказателства, 
които са от значение за случая.
Чл. 115. При определяне вида и размера на 
дисциплинарното наказание се вземат предвид 
тежестта на нарушението и настъпилите от 
него последици, обстоятелствата, при които е 
извършено, формата на вината и цялостното 
поведение на държавния служител по време 
на службата.
Чл. 116. (1) Дисциплинарното наказание 
се налага с мотивирана писмена заповед на 
органите по чл. 106, ал. 1 или 2, в която се 
посочват извършителят, мястото, времето 
и обстоятелствата, при които е извършено 
нарушението, доказателствата, въз основа 
на които е установено, правното основание 
и наказанието, което се налага, срокът на 
наказанието, пред кой орган и в какъв срок 
може да се обжалва.
(2) Мотивите представляват описание на 
фактическата обстановка, разпоредбите и 
задълженията, които са нарушени, и настъ-
пилите вредни последици.
(3) Заповедта се връчва на държавния слу-
жител по реда на чл. 101 и от този момент 
подлежи на незабавно изпълнение.
(4) Когато фактическите основания, моти-
вирали издаването на заповедта, съставляват 
класифицирана информация, те се отразяват 
в отделен документ, чийто регистрационен 
номер се посочва в съобразителната част на 
заповедта. Служителят се запознава с доку-
мента срещу подпис. Документът се прилага 
заедно със заповедта към служебното досие 
на наказаното лице.
Чл. 117. (1) Дисциплинарните наказания, 
наложени на служителите по чл. 16, ал. 2 от 
Закона за противодействие на корупцията 
и за отнемане на незаконно придобитото 
имущество, се заличават по реда на чл. 103.
(2) В срока на изтърпяване на дисципли-
нарното наказание то се взема предвид при 
израстване в кариерата, при повишаване на 
професионалната квалификация и при опре-
деляне на допълнителните възнаграждения 
на наказания служител.
(3) По време на изтърпяване на дисци-
плинарно наказание държавният служител 
може да бъде награждаван с предвидените в 
правилника отличия и награди.
Чл. 118. (1) В случай на временно отстраня-
ване от длъжност по чл. 105, ал. 1 служебните 
оръжие, карта и знак на отстранения служител 
се изземват незабавно от непосредствения му 
началник в присъствието на двама служители 
от дирекцията, за което се съставя протокол. 
Екземпляр от протокола се предоставя на 
отстранения от длъжност служител.
(2) След отпадане на основанието за от-
страняване от длъжност оръжието, картата и 
знакът се връщат на възстановения служител.